**DĖL ROKIŠKIO RAJONO SAVIVALDYBĖS TARYBOS 2015 M. BALANDŽIO 24 D. SPRENDIMO NR. TS-118 „DĖL RAJONO SAVIVALDYBĖS TARYBOS KOMITETŲ SUDARYMO“ DALINIO PAKEITIMO**

2018 m. kovo 23 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 14 straipsniu, Rokiškio rajono savivaldybės tarybos veiklos reglamento VIII skyriumi, Lietuvos Respublikos Vyriausiosios rinkimų komisijos 2018 m. vasario 5 d. sprendimu Nr. Sp-9 „Dėl Kelmės rajono, Pasvalio rajono, Rokiškio rajono ir Visagino savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“, Rokiškio rajono savivaldybės taryba n u s p r e n d ž i a:

 Iš dalies pakeisti Rokiškio rajono savivaldybės tarybos 2015 m. balandžio 24 d. sprendimą Nr. TS-118 „Dėl rajono savivaldybės tarybos komitetų sudarymo“:

 Teisėsaugos, mandatų, etikos, informacijos komitete vietoje „Zenonas Viduolis – Darbo partija“ įrašyti „Valerijus Rancevas – Darbo partija“;

 Kaimo reikalų komitete vietoje ,,Vilius Pliuškis – partija ,,Tvarka ir teisingumas“ įrašyti ,,Albinas Urbonas – partija ,,Tvarka ir teisingumas“.

 Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Asta Zakarevičienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL DĖL ROKIŠKIO RAJONO SAVIVALDYBĖS TARYBOS 2015 M. BALANDŽIO 24 D. SPRENDIMO NR. TS-118 „DĖL RAJONO SAVIVALDYBĖS TARYBOS KOMITETŲ SUDARYMO“ DALINIO PAKEITIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Lietuvos Respublikos Vyriausiosios rinkimų komisijos 2018 m. vasario 5 d. sprendimu Nr. Sp-9 „Dėl Kelmės rajono, Pasvalio rajono, Rokiškio rajono ir Visagino savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“ patenkinti tarybos narių, išrinktų pagal partijos ,,Tvarka ir teisingumas“ (Vilius Pliuškis) ir Darbo partijos (Zenonas Viduolis) iškeltų kandidatų sąrašą prašymai atsistatydinti ir pripažinti įgaliojimai nutrūkusiais prieš terminą. Savivaldybės taryboje atsiradus laisvoms vietoms, savivaldybės tarybos nariais tapo kandidatų sąrašų, pagal kuriuos buvo išrinkti nebesantys tarybos nariai, tarybos nario mandatų negavę kandidatai – Albinas Urbonas ir Valerijus Rancevas. Pripažinus tarybos narių įgaliojimus nutrūkusiais prieš terminą, reikia koreguoti ir komitetų, kuriems jie priklausė, sudėtį.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas, Lietuvos Respublikos Vyriausiosios rinkimų komisijos 2018 m. vasario 5 d. sprendimas Nr. Sp-9 „Dėl Kelmės rajono, Pasvalio rajono, Rokiškio rajono ir Visagino savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“. **Galimos pasekmės, priėmus siūlomą tarybos sprendimo projektą:**

**teigiamos** – priskirtus klausimus nagrinės bei sprendimus priims nustatytas komiteto narių skaičius.

**neigiamos** – nėra.

**Kokia sprendimo nauda Rokiškio rajono gyventojams.** Dirbdami visos sudėties komitetai galės svarstyti ir teikti pasiūlymus rajono gyventojams aktualiais klausimais, priimti rekomendacinio pobūdžio sprendimus.

**Finansavimo šaltiniai ir lėšų poreikis**. Iš rajono savivaldybės biudžeto tarybos nariams mokamas darbo užmokestis už dirbtas valandas ir išmokos, skirtos paslaugoms, susijusioms su savivaldybės tarybos nario veikla, apmokėti Lietuvos Respublikos vietos savivaldos įstatymo ir Rokiškio rajono savivaldybės tarybos veiklos reglamento nustatyta tvarka.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Kanceliarijos skyriaus vyr. specialistė Asta Zakarevičienė